Europa eta Amerikako Estatu Batuen arteko Merkataritza eta Inbertsiorako Hitzarmena

Europa eta Amerikako Estatu Batuen arteko Merkataritza eta Inbertsiorako Hitzarmena (ingelesez, Transatlantic Trade and Investment Partnership) eta TTIP akronimoz ezaguna, Europaren eta Estatu Batuen arteko merkatariza askeko hitzarmena da.

 Testuingurua 
AEBko presidentea zen Barack Obamak 2013ko otsailean burututako “Batasunaren Egoeraren” diskurtsoan hitzarmenerako negoziaketak abiatzekoak zirela iragarri zuen. Aste batzuk beranduago, Europako estatuetako beste presidenteek erabakia berretsi eta beren babesa azaltzen joan ziren, horien artean Rajoy eta Hollande«EHBilduk TTIParen aurkako egunarekin bat egitera deitu du AEB eta EBaren arteko merkataritza akordioak izango dituen ondorio larriez ohartarazteko», EH Bildu, 2014-10-10, CC-BY-SA lizentzia.

TIPP ez da tresna bakarra. Hala, EBk eta Kanadak 2013ko urrian CETA ituna adostu zuten. Bestalde, TTIPen osagarriz EB, AEB eta munduko hamarnaka herrialde finantza zerbitzuen merkatua liberalizatzeko TISA (Trade in Services Agreement) tratatua negoziatzen ari dira, era sekretuan.

 Helburuak 
Negoziaketa horiek era sekretuan burutzen ari dira eta euren azken helburuak soilik azaldu dituzte: “merkatuak ireki” eta “oztopo ez arantzelarioak” gainditzea edo desagerraraztea. Honekin batera, garapen ekonomikoa eta enplegua sortuko dela esan dute.

 Landu diren gaiak 
 Zergapetzea
 Elikaduraren desarautzea
 Ingurumenaren alorreko desarautzea
 Osasuna
 Lan harremanak
 Finantza Sistema
 Estatu eta mulitinazionalen arteko auziak

 Kritikak 
2014ko urriaren 11ean, TTIP Europar Batasunaren eta Ameriketako Estatu Batuen arteko merkataritza hitzarmen transatlantikoaren aurkako ekintza eguna antolatu zuten urriaren 11n Bilbon. Arriaga plazan egingo zuten elkarretaratzea 12:00etan Komite Internazionalistak eta Ekologistak Martxanek deitutaMalen Aldalur, «TTIP hitzarmen transatlantikoaren aurkako ekintza eguna urriaren 11n», Argia, 2014-10-11.

Azaroaren 14an, EH Bilduk adierazi zuen TTIP herrien aurkako ituna zela«EH Bilduk uste du TTIP herrien aurkako ituna dela», Berria, 2014-11-15.

Azaroaren 21ean, TTIParen inguruko gardentasuna eskatu zuen Europako Batzordeak«TTIPari buruzko gardentasuna agindu du EBk», Berria, 2014-11-22.

Abenduaren 8an, EH Bildu erresistentziaren alde agertu zen TTIPri aurka egiteko eta horregatik, “Hiritarrentzako Merkataritza Agenda baten alde” konferentzian parte hartuko zuen«EH Bildu erresistentziaren alde agertu da TTIPri aurre egiteko», EiTB, 2014-12-08.

Abenduaren 9an, AEBek eta EBk negoziatzen duten merkataritza itunaren aurka nazioarteko jardunaldia egin zutem Europako Legebiltzarrean eta Euskal Herritik ordezkaritza zabala joan zenIvan Santamaria, «TTIP: akordio bat susmopean», Berria, 2014-12-08. Bertan, TTIP akordioaren negoziazioa gelditzea lor zitekeela esan zuen Susan George ekintzaile altermundialistak eta horretarako eduki kaltegarriak gizarteratu behar zirela esan zuen. Bestalde, erabakitzeko eskubidearen aurkako hitzarmena zela esan zuen EH Bilduko Oskar MatutekIvan Santamaria, «"Herritarrak dira multinazionalen aurka, atlantikoaren bi aldeetan"», Berria, 2014-12-09. Ituna geratzearen aldekoek lortutako milioi sinadurak eraman zizkioten Juncker presidenteari eta «Hau irabaz dezakegu» esan zuen Susan GeorgekIvan Santamaria, «Milioi bat TTIPen aurka», Berria, 2014-12-10.

 Erreferentziak 

 Kanpo estekak 

Kategoria:Ameriketako Estatu Batuetako ekonomia
Kategoria:Europar Batasuneko ekonomia
Kategoria:2013
Kategoria:2014
Kategoria:Ameriketako Estatu Batuetako diplomazia
Kategoria:Barack Obamaren lehendakaritza
Kategoria:Ameriketako Estatu Batuak-Europar Batasuna harremanak